# Sent Remise de Chaldas Aigas

Sent Remise de Chaldas Aigas (Saint-Rémy-de-Chaudes-Aigues en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

## Geografia

L'aglomeracion principala de la comuna es La Ròcha Canilhac, mas l'ostal de comuna es a Sent Remise, ont i a la glèisa.

### Perimètre delh territòri

Comunas confrontantas de Sent Remise :
| Las Verjas | Antarrius | Chauchalhas (Losera) |
| | | Brion (Losera) |
| Jabrun | Sent Urcisi | Grandval (Losera) |

## Toponimia

Las fòrmas ancianas de Sant Remise son Sanctus Remigius, al sègle XIV, Saincte-Remize, en 1628, Sainct-Renise, en 1688, Sainte-Remise, en 1784. Sant Remise ven delh latin Remedius (preséncia de -s-, eiretèir de -d-), nom de mai d'un sant entre lo sègle VIII e lo sègle IX, confondut dins plan de cases amb Remigius, avesque de Rems, lo que bategèt Clodovèu, coma se vei aicí dins l'atestacion delh sègle XIV$^,$. La prononciacion es [sen re'mizə], fòrma majoritària, puslèu que [san re'mizə] ([san ra'mize] a Las Vèrjas, [sen re'mize] a Sant Urcisi) .
* La Ròcha Canilhac. Las fòrmas ancianas son Canillacum, en latin, en 1096, Rupes Canilham, en latin, en 1507 o sense data, Ruppes Canillaci, en latin, en 1507, La Roche Conilhac (mapa de Cassini, a la fin del sègle XVIII). Per Canilhac (Losera), Dauzat e Rostaing l'explican per lo nom d'òme Canilius, ame'l sufixe -acum, latinizacion del sufixe gallés -aco(n). Lo nom de Canilhac ven probablament de la familha mèstra delh chastèl situat dins aquela comuna de Gavaudan. Ròcha es un mot occitan, resultat de *rocca, mot prelatin. Ròcha designa una montanha o un pueg rochassós, pueis pren lo sens de chastèl fòrt. Meime nom qu'una comuna de Corresa. La prononciacion es [la 'rɔtʃɔ].

## Administracion

Lista delhs cònsols successius :
| Periòde | Periòde | Identitat | Etiqueta | Qualitat |
| 2008 | 2020 | Vital Gendre | LR | Agricultor retirat, filh d'Etienne Gendre |
| 22 d'abrial 2006 | 2008 | Paul Cassagnes | | |
| 1995 | 2006 | Albert Pignol | | |
| 1945 | 1995 | Etienne Gendre | | paire de Vital Gendre, que saguèt cònsol de Las Verjas (1971-2008) |
| 1944 | 1945 | Jean Pierre Meissonnier | | |
| 1933 | 1944 | Antoine Vaissade | | |
| 1913 | 1933 | Jean Rolland | | |
| 1903 | 1913 | Rémy Vialard | | |
| 1900 | 1903 | Jean Gendre | | |
| 1892 | 1900 | Jean-Pierre Remise | | |
| 1888 | 1892 | Jean-Baptiste Bonnevide | | |
| 1876 | 1888 | Pierre-Jean Gendre | | |
| 1871 | 1876 | Jean-Baptiste Chalvet | | |
| 1852 | 1871 | Antoine Vialard | | |
| 1848 | 1852 | Jean Poupen | | |
| 1847 | 1848 | Antoine Vialard | | |
| 1841 | 1847 | Pierre-Jean de Saint-Pol | | |
| 1835 | 1841 | Jean-Antoine Chalvet | | |
| 1815 | 1835 | Pierre-Jean de Saint-Pol | | |
| 1813 | 1815 | Etienne Vialard | | |
| 1800 | 1813 | Philippe Agard | | |
| 1797 | 1800 | Jean Chastang | | |
| 1796 | 1797 | André Boucharenc | | |
| 1793 | 1796 | Philippe Agard | | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna èra delh canton de Chaldasaigas; es ara delh canton de Nòvaglèisa.

## Demografia

modificar « persona »  v · d · m 
Evolucion demografica Populacion comunala actuala (2013): 112, totala: 116 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 537 | 484 | 532 | 507 | 520 | 503 | 535 | 507 | 392 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 388 | 390 | 417 | 405 | 426 | 425 | 435 | 391 | 416 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 375 | 358 | 309 | 236 | 296 | 286 | 286 | 260 | 239 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 219 | 180 | 153 | 142 | 132 | 118 | 122 | 121 | 117 122 |
| 2009 | 2010 |
| 112 117 | 109 114 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 122 abitants.

## Nòtas e referéncias
### Nòtas
### Referéncias

* 1 2 3 enquèsta Sivadon junh 2018
* ↑ http://archives.cantal.fr/ark:/16075/a011351496862RtdMmj
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 626
* ↑ https://nominis.cef.fr/contenus/saint/8820/Saint-Remi-de-Lyon.html
* ↑ http://archives.cantal.fr/ark:/16075/a011351496861GFST5G
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 141
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 569
* ↑ https://www.annuaire-mairie.fr/ancien-maire-saint-remy-de-chaudes-aigues.html
* Portal d'Auvèrnhe